ฟุตบอลหญิงทีมชาติอิตาลี

ฟุตบอลหญิงทีมชาติอิตาลี () เป็นทีมฟุตบอลหญิงตัวแทนของประเทศอิตาลี ก่อตั้งขึ้นและแข่งขันนัดแรกใน ค.ศ. 1968 ปัจจุบันอยู่ภายใต้การควบคุมของสหพันธ์ฟุตบอลอิตาลีซึ่งบริหารฟุตบอลในประเทศอิตาลี

อิตาลีได้เข้าร่วมแข่งขันในรายการอย่างไม่เป็นทางการหลายครั้ง พวกเขาเป็นเจ้าภาพฟุตบอลหญิงชิงแชมป์แห่งชาติยุโรปใน ค.ศ. 1969 และฟุตบอลโลกหญิงใน ค.ศ. 1970 ต่อมาพวกเขาผ่านรอบคัดเลือกไปเล่นในรอบสุดท้ายของฟุตบอลโลกหญิง 1991 และสามารถเข้าถึงรอบก่อนรองชนะเลิศได้ ส่วนในฟุตบอลหญิงชิงแชมป์แห่งชาติยุโรป อิตาลีจบรองชนะเลิศในปี 1993 และ 1997 อย่างไรก็ตาม อิตาลีไม่ผ่านรอบคัดเลือกไปเล่นในรอบสุดท้ายฟุตบอลโลกหญิงเป็นระยะเวลาถึง 20 ปี จนกระทั่งในฟุตบอลโลกหญิง 2019 อิตาลีผ่านรอบคัดเลือกได้สำเร็จ และในรอบสุดท้าย พวกเขาจบรอบก่อนรองชนะเลิศ

 อ้างอิง 

 แหล่งข้อมูลอื่น 

 Official website
 FIFA profile 


อิตาลี